Grecie

'A **Grecie** (in greche: Ελλάδα, o Ελλάς, **Hellas**, in tagliàne **Grecia**), nome ufficiale **Repubbleche Elleniche** (in greche: Ελληνική Δημοκρατία, Ellinikì Dimokratía ), jè 'nu state de l'Europe meridionale, 'u quale territorie congide in granne parte cu l'estreme lembe sud d'a penisole balcaneche.

Confine a nord cu Albanie, F.Y.R.O.M. e Bulgarie, apparte ca cu 'a Turchie a nord-est. Jè vagnate da 'u Mar Egeo a est e a sud, invece 'u versande sue occidendale jè vagnate da l'u Mar Ionio. Cchiù de 1/5 d'a superficie totale jè comboste da cchiù de 3.000 isole e isolotte, 167 de le quale iavetate.

'A Grecie moderne pigghie le radice jndr'à civiltà d'a Grecie andiche, generalmende considerate 'a culle d'a civiltà occidendale. Jè infatte 'a patrie d'a democrazie, d'a felosofije occindendale, de le Sciueche olimbece, d'a letterature occidendale e d'a storiografije, eppure de 'mbortande pringipie matematece e sciumetrece, d'u tiatre e d'a medicine occidendale.

'A Grecie jè 'nu paise sviluppate, a 'u vendicinguesime poste jndr'à scale mundiale pa indice de sviluppe umane e cu 'nu reddite pro capite de 30.535 $. 

Jè une de le 51 State ca jndr'à 'u 1945 ha funnate l'ONU, ha trasute jndr'à l'UE jndr'à 'u 1981 (all'epoche CEE), ha adottate l'Euro cu l'otre Paise jndr'à 'u 2002, jè membre d'a NATO da 'u 1952, de l'OCSE da 'u 1961, jè membre funnatore de l'Organizzazzione d'a Cooperazione Economeche d'u Mar Gnure e 'nu membre de l'Agenzie Spaziale Europèe. Ha pure ospitate le Sciueche d'a XXVIII Olimbiade a Atene jndr'à 'u 2004.

'A capitale soje jè Atene, invece 'a seconda cetate cchiù 'mbortande d'u Paise jè Salonicco, assaije vote chiamate *Symprotevousa* (co-capitale) in greche.

## Etimologgije

'U nome origgenale d'a Grecie in lènga greche jè Ελλάς = Ellás //. Stu nome jè rese in tagliàne cu ‘Hellas' seguenne le andiche convenziune politoneche. Mene formalmende, ma cchiù comunemende, avène chiamate Ελλάδα = Elláda //. Jndr'à 'u mite andiche, 'a dea Elle o l'imbersonificazione maschile soje, l'eroe eponeme Elleno ere l'andenate de le ttre stirpe elleneche.

Etimologgicamende derive da *Sellas*, "terre lunare", "spugghiate de vegetazione" ma pure "addò se venere 'a lune" (*[[Selene]]*, appunde), facenne cadè 'a *s* iniziale e lassanne cumme relitte 'n'aspirazione. 

'U termine ausate jndr'à le lènghe europèe (tagliàne: Grecia, albanese: Greqi, inglese: Greece, frangese: Grèce, spagnole: Grecia, portoghese: Grécia, tedesche: Griechenland, russe: Греция, serbo-croate: Grčka, ceche: Řecko) jè de origgene condroverse: iesse pa prima vote jndr'à 'nu frammende de "Il catalogo delle donne", comunemende attribbuite a Esiodo, jndr'à 'u quale se parle de 'n'eroe chiamate Γραικός *Graikos* (attraverse 'u latine *Graecus*), figghie de Zeus e Pandora; jndr'à 'u signifecate etniche sue 'u termine, seconde Aristotele, ere 'n'andiche nome d'a tribbù Achèe de le Beozie a nord de l'Attica, ditte *graekoi*.

Jndr'à 'u periode d'u 'mbere romane 'u termine avenìe adottate pe indicà tutte le popolazziune d'a stesse area culturale e lenguesteche, a cause de l'immigrazione massicce de le pacifece Beozi a Rome, scribe e erudite ca insegnarene 'u greche, ca devendò lènga franghe pe sechele a le uagnune romane.

Jndr'à le lènghe medioriendale, invece, (turche Yunanistan, arabe يونان, ebbraiche יוון, persiane andiche Yaunâ) se ause 'a radice Ιωνία ca stè pe Ionia.

## Storie

 

'A Grecie ha state 'a prime area in Europe addo onne nate de le civiltà avanzate, in particolare 'a Civiltà minoiche sus a l'isole de Creta e 'a Civiltà micenèe jndr'à 'u Peloponneso, ggià in fioriture belle belle jndr'à 'u 1500 n.C..

Cchiù nnande accumenzarene a assè fore diverse Cetate-state lunghe 'a penisole Greche e lunghe le coste d'u Mar Gnure, in Sud Itaglie e in Anatolie, raggiungenne 'n'elevate grade de prosperità e ricchezze ca resultò jndr'à 'nu vere e probbie boom culturale cu espressiune jndr'à le cambe cchiù diverse, 'mbrà le quale l'architetture, 'u tiatre, 'a scienze e 'a felosofije, ca purtarene pure a 'a nascite d'a democrazie jndr'à l'Atene de l'età classeche.

## Sciugrafije

## Culture

## Note


## Bibbliografije
* Richard Clogg, *Storia della Grecia moderna*, Bompiani, Melane 1996

## Otre pruggette

## Collegamiende fore a Uicchipèdie
* 
* Grecia Go! Portale turisteche culturale sus 'a Grecie
*  Schede d'a Grecie da 'u site Viaggiare Sicuri - Site curate da 'u Ministere de l'Estere e da l'ACI
*  Uffice greche de statisteche
*  Site ufficiale d'u ministere d'u turisme greche
* MondoGreco.net